**Randers d. 11.10.19**

**MED UU Randers høringssvar basisbudget 2020-2023**

**UU Randers og basisbudgettet**:

UU Randers kan i basisbudgettet 2020-2023 konstatere et fald på ca. kr. 100.000 i UU’s budget for 2020 akkumulerende til kr. 300.000 i basisbudgetperioden som led i 0,5% besparelserne. Samtidig kan der konstateres, at budgettet samlet set øges pga. de opgaver, der følger med lov om kommunal ungeindsats, der er implementeret pr. august 2019. Dette tager MED til efterretning og har nedenstående supplerende bemærkninger.

Det skal påpeges, at de ekstra midler ikke alene tilføres UU, men for en stor dels vedkommende skal videreføres til hhv. Jobcenterets Uddannelseshus, Jobcenter Erhverv og Efterværnsenheden. Som del af den kommunale ungeindsats indføres en ungekoordinatorfunktion til unge, der har behov for hjælp fra flere kommunale instanser. I udmøntningen af denne funktion er det aftalt, at UU tildeles 50% af de DUT-tildelingen, mens Jobcenteret tildeles 35% og Efterværnsenheden 15%. Det forekommer at være en rimelig fordeling, men MED vil gøre opmærksom på, at funktionen kan være underfinansieret. Dertil kommer at alle tilførte DUT-midler til praktikpladsopsøgende indsats overføres til Jobcenter Erhverv – også en indsats, der vurderes at være underfinansieret.

**Ændringer i proces vedr. uddannelsesparathedsvurdering**: MED vil gøre opmærksom på, at der pr. oktober 2019 er sket ændringer i uddannelsesparathedsvurderingen, der kan betyde, at flere elever end hidtil vil blive vurderet ikke-uddannelsesparate og dermed har ret til individuel vejledningsindsats. Denne opgave får UU ikke ekstra ressourcer til.

**STU-vejledningens arbejdsmængde øges:** UU vejleder indstiller unge, der ønsker STU-visitering. UU har i de seneste år oplevet fordobling i antallet af henvendelser fra unge, der ønsker vejledning i forhold til STU. Flertallet af disse henvendelser ender ikke i indstillinger, men arbejdet med disse unge er særdeles tidskrævende.

**FGU:** Økonomien vedr. FGU er placeret ved UU’s ledelse, hvilket af flere årsager kan være særdeles hensigtsmæssigt, især da UU varetager opgaven med at målgruppevurdere unge til FGU. UU har indført en praksis, der skal sikre, at det alene er unge, der kan få fuldt udbytte af tilbuddet, der målgruppevurderes og der følges løbende op på, at antallet af unge på institutionen står i rimeligt forhold til de tildelte midler.

På vegne af MED

Morten Skivild – leder af UU Randers og Mads Møller – TR og næstformand i MED